**Evaluarea intervențiilor POCU în domeniul incluziunii sociale**

**(TE3). ANEXA 2. Literatura de specialitate și bibliografie**

**CUPRINS**

[1. LITERATURA DE SPECIALITATE 3](#_Toc89198549)

[2. BIBLIOGRAFIE 8](#_Toc89198550)

# **LITERATURA DE SPECIALITATE**

În anul 2016, Administrația Prezidențială din România a lansat proiectul „România Educată”, punct de la care digitalizarea sistemului de educație și îmbunătățirea alfabetizării digitale din România a devenit un subiect prioritar. În urma lansării proiectului a rezultat o viziune de țară până în anul 2030 („Strategia privind digitalizarea educației din România” elaborată de Ministerul Educației și Cercetării), care a vizat următoarele transformări: conectarea permanentă la internet; dinamica accentuată a profesiilor; scăderea și îmbătrânirea populației; urbanizarea crescută a populației, tot mai concentrată în jurul orașelor dinamice; creșterea diversității familiilor; apariția de noi abordări ale democrației participative (de exemplu cetățenia electronică); creșterea diversității etnoculturale; robotizarea avansată; creșterea ponderii serviciilor în economie; adâncirea inegalității sociale; creșterea impactului schimbărilor climatice; repolarizarea lumii (care devine policentrică); dezvoltarea realității virtuale; creșterea incidenței bolilor cauzate de stres; creșterea competiției globale pentru talente.

Comunicarea Comisiei Europene cu privire la **„Planul de acțiune privind educația digitală”** din ianuarie 2018 definește competența digitală din punct de vedere al utilizării critice și încrederii tehnologiei digitale (Comisia Europeană, 2018). În acest sens, planul se concentrează pe nevoia de a încuraja, sprijini și crește utilizarea conștientă a practicilor educaționale digitale și inovatoare. În ceea ce privește componența educațională în raport se utilizează expresia „educație digitală” pentru a evidenția două perspective diferite, dar complementare: formarea competențelor digitale ale elevilor și cadrelor didactice și utilizarea tehnologiilor în scop pedagogic pentru a sprijini, a îmbunătăți și a transforma învățarea și predarea, pe de altă parte. În ceea ce privește utilizarea în scop pedagogic a tehnologiilor digitale, factorul principal îl reprezintă competența digitală a cadrelor didactice. Politicile europene și naționale au analizat ca o prioritate nevoia ca toți cetățenii să înțeleagă că dezvoltarea competenței digitale trebuie să aibă loc pe tot parcursul vieții.

Articolul **„The Future Of Work And Education For The Digital Age Bridging the Gap Between Digital Skills and Employability for Vulnerable Populations”** prezintă importanța decalajelor între abilitățile digitale și populația din grupurile vulnerabile. Lipsa abilităților digitale este văzută ca principala piedică în obținerea unor locuri de muncă care au la bază competențe digitale, lipsa abilităților digitale ducând la creșterea inegalităților sociale și la creșterea șomajului (Lyons, Zucchetti, Kass-Hanna, Cobo, 2019). În aceste medii intervenția guvernului este absolut neceseară pentru creșterea abilităților digitale, creșterea veniturilor și reducerea sărăciei.

Centrul European pentru Dezvoltarea Formării Profesionale în articolul **„The great divide: Digitalisation and digital skill gaps in the EU workforce”** prezintă importanța digitalizării din perspectiva pieței muncii, reliefând că există un gol deoarece un număr tot mai mare de locuri de muncă necesită un nivel ridicat de cunoaștere a utilizării tehnologiilor și multe slujbe noi se bazează pe abilități digitale specializate (Cedefop, 2016).

Articolul **„Creative Learning and Innovative Teaching: Final Report on the Study on Creativity and Innovation in Education in the EU Member States”** prezintă că din punct de vedere educațional, în ceea ce privește competențele digitale, provocarea este legată nu numai de dezvoltarea competențelor digitale necesare, dar și de valorificarea utilizării tehnologiei în scop pedagogic (Cachia et al., 2014).

Analizând beneficiile utilizării tehnologiei digitale în educație, Blossfeld în articolul **„Suveranitatea digitală și educația”** prezintă că acestea ar putea să asigure medii de învățare inovatoare și stimulatoare, să faciliteze învățarea individualizată și să crească motivația elevilor (Blossfeld et al., 2018).

Criza generată de COVID 19 în România și în celelalte state membre a reconfigurat practicile educaționale de la interacțiunea „față-în-față” la mediul online. În această perioadă, o mare parte din activități (care presupuneau munca de birou), dar și procesul de predare-învățare s-a mutat preponderent în mediul online. Situația generată de pandemia de COVID 19 a adus în prim plan rolul educației digitale ca obiectiv-cheie pentru predarea-învățarea, evaluarea de înaltă calitate, accesibilă și favorabilă incluziunii, precum și necesitatea unei abordări strategice privind dobândirea competențelor digitale pe tot parcursul vieții, pentru toți actorii implicați („Strategia privind digitalizarea educației din România”, Ministerul Educației și Cercetării, 2011). Mutarea unui număr mare de activități în mediul online, dar și al procesului de predare-învățare a adus în prim plan și promovările cu care se confruntă România: lipsa de predictibilitate; rețea școlară eterogenă, cu un puternic decalaj digital între unitățile de învățământ; competențe digitale insuficient dezvoltate pentru organizarea eficientă a procesului didactic în mediul online; acces redus la tehnologie și conectivitate redusă la internet; posibilitățile reduse ale familiilor în a acorda sprijin beneficiarilor educației, copiii, pentru participare la lecții online („Strategia privind digitalizarea educației din România”, Ministerul Educației și Cercetării, 2011).

În aceeași măsură, pandemia COVID-19 a evidențiat principalele lacune și deficiențe semnificative în ceea ce privește abilitățile digitale, conectivitatea și utilizarea tehnologiilor în rândul populației la modul general și în rândul comunitățile vulnerabile în particular. Indexul economiei și societății digitale din iunie 2020 evidenția că 42% dintre europeni nu au abilități digitale de bază, constatându-se un deficit de experți în domeniul digital (64 % din întreprinderile mari și 56 % din IMM-urile care au recrutat specialiști în domeniul TIC în 2018 au raportat că au găsit foarte greu persoane care să ocupe posturile vacante de specialist în TIC) (DESI, 2020).

Îmbunătățirea alfabetizării digitale, dar și eliminarea principalelor lagune sunt cu atât mai importante și relevante în contextul pandemiei de COVID-19, care a evidențiat rolul esențial pe care îl au tehnologiile digitale, dar și revizuirea unor acorduri și strategii. Margrethe **Vestager**, vicepreședinte executiv Comisia Europeană a declarat: „Criza declanșată de COVID-19 a demonstrat cât de important este pentru cetățeni și întreprinderi să fie conectați și să interacționeze online. Vom continua să colaborăm cu statele membre pentru a identifica domeniile în care sunt necesare mai multe investiții, astfel încât toți europenii să poată beneficia de serviciile și inovațiile digitale (DESI, 2020).”

**„European Skills Agenda for Sustainable Competitiveness, Social Fairness and Resilience”** lansată la 1 iulie 2020, de către Comisia Europeană cuprinde o agendă europeană a competențelor pentru competitivitate durabilă, echitate socială și propune 12 acțiuni ale UE care vizează sprijinirea parteneriatelor pentru competențe, creșterea și recalificarea locurilor de muncă și abilitarea oamenilor să continue să învețe de-a lungul vieții. Agenda cuprinde următoarele obiective: consolidarea competitivității durabile; asigurarea echității sociale; creșterea rezilienței sociale; promovarea învățării pe tot parcursul vieții; formarea competențelor pentru un loc de muncă; reziliența economiei la nivelul UE. Cele 12 acțiuni ale UE pun accentul pe abilități și educație profesională, propunând: o recomandare a Consiliului privind educația și formarea profesională (VET) pentru competitivitate durabilă, echitate socială și reziliență care pune accentul pe formarea competențelor la tineri / adulți pentru realizarea tranzițiilor ecologice și digitale, asigurând totodată incluziunea; - un set de indicatori pentru învățarea adulților. Până în 2025, 230 de milioane de adulți ar trebui să aibă cel puțin competențe digitale de bază, însemnând 70% din populația adultă a UE) (Comisia Europeană, 2020).

 **„Digital Education Action Plan 2021-2027. „Resetting education and training for the digital age”, European Commission** (lansat la 30 septembrie 2020) completează planul de acțiune în domeniul educației digitale (adoptat în ianuarie 2018), forma revizuită constituind parte a viziunii privind Spațiul european al educației. Pentru elaborarea planului, Comisia Europeană a realizat în perioada iunie – septembrie 2020 un amplu proces de consultare publică pentru revizuirea planului de acțiune pentru educație digitală, la care au contribuit peste 2700 de contribuții (1576 contribuții au fost din România) și 136 de documente de poziție din 60 de țări. Principalele probleme identificate la nivelul UE potrivit studiului menționat, la nivelul UE în urma studiului realizat au reflectat:

* aproximativ 60 % dintre respondenți nu au folosit instrumente de învățare la distanță și online înainte de criză;
* 95% dintre respondenți consideră că această criză de COVID-19 marchează un punct de la care nu se mai poate reveni la situația anterioară în ceea ce privește modalitățile de utilizare a tehnologiei în domeniul educației și formării;
* respondenții declară că resursele pedagogice și conținutul online trebuie să fie relevante, interactive și mai ușor de utilizat;
* peste 60% dintre respondenți sunt de părere că și-au îmbunătățit competențele digitale în timpul crizei, peste 50 % din aceștia dorind să le aprofundeze (Comisia Europeană, 2020).

Noul Plan de acțiune pentru educația digitală include recomandările formulate pe baza consultărilor extinse cu părțile interesate, cuprinzând două părți strategice: *Dezvoltarea unui ecosistem educațional digital de înaltă calitate* și *Consolidarea competențelor digitale pentru transformarea digitală.* În aceeași măsură aduce în prim plan o cooperare mai strânsă între statele membre ale UE, astfel încât sistemele de educație și formarea să devină adecvate pentru era digitală, dat fiind impactul transformării digitale asupra societăților, asupra pieței muncii și a viitorului acesteia, precum și asupra sistemelor de educație și formare. Transformarea digitală este determinată de progresele în materie de conectivitate, utilizarea pe scară largă a dispozitivelor și a aplicațiilor digitale, nevoia de flexibilitate individuală și cererea din ce în ce mai mare de competențe digitale („Strategia privind digitalizarea educației din România”, Ministerul Educației și Cercetării, 2021).

**„Comunicarea privind Spațiul european al educației până în 2025”** (European Education Area by 2025) aduce în prim plan consolidarea sistemelor de educație și formare în urma crizei provocate de coronavirus, având la bază o tranziție către o Europă verde și digitală. Crearea Spațiului european al educației se înscrie în sfera obiectivelor stabilite de noua Agendă Europeană a Competențelor pentru competitivitate sustenabilă, echitate socială și reziliență și completează panorama acțiunilor subsecvente priorităților strategice din noul Plan de acțiune pentru educația digitală, având la bază următoarele direcții de acțiune: formarea competențelor de bază (inclusiv cele digitale) și transversale, incluziune și egalitate de gen, tranziții ecologice și digitale, formarea cadrelor didactice, învățământ superior, consolidarea cooperării internaționale în educație și formare, inclusiv prin deblocarea potențialului de cooperare din sectorul învățământului profesional și tehnic (Comisia Europeană, 2020).

**„Cadrul european al competenței digitale pentru cetățeni (DigComp)”**, prezintă importanța digitalizării și cele cinci domenii de dezvoltare în care cetățenii trebuie să aibă competențe în scopul de a atinge obiectivele legate de locul de muncă, de angajare, de învățare, petrecere a timpului liber și participare în viața socială: alfabetizarea digitală și informațională, comunicare și colaborare, creare de conținut digital, siguranță și soluționare de probleme (Centrul Comun de Cercetare al Comisiei Europene, 2020).

„**The Pact for Skills”** elaborat de Comisia Europeană pleacă de la premisa că stakeholderi precum: companiile, angajații, autoritățile naționale, regionale și locale, partenerii sociali, organizațiile trans-industriale și sectoriale, furnizorii de educație și formare, camerele de comerț și serviciile de ocupare a forței de muncă au fiecare câte un rol important în procesul de dezvoltare a cadrului de competențe necesare acomodării în procesul de dublă tranziție ecologică și digitală. Pactul are la bază următoarele obiective: 1. Promovarea unei culturi a învățării pe tot parcursul vieții pentru toți; 2. Construirea unor parteneriate puternice de competențe; 3. Monitorizarea ofertei / cererii de competențe și anticiparea nevoilor de competențe; 4. Acționarea împotriva discriminării și pentru egalitatea de gen și egalitatea de șanse. Principalii beneficiari ai planului sunt: a. tineri care nu sunt încadrați profesional și nu urmează nici un program educațional sau de formare (NEETs) – 15-34 de ani; b. adulți șomeri sau în curs de angajare care nu au competențe digitale sau au competențe digitale minimale; c. adulți încadrați profesional care nu au competențe digitale sau au competențe digitale minimale; d. pensionari care nu au competențe digitale sau au competențe digitale minimale; e. persoane provenind din grupuri vulnerabile: tinerele și femeile din zone defavorizate, persoanele de etnie romă; f. refugiați și solicitanți de azil (Comisia Europeană, 2020).

 **„Strategia privind digitalizarea educației din România”** elaborată de Ministerul Educației și Cercetării, document în dezbatere publică în perioada decembrie 2020 - februarie 2021 aduce în prim plan importanța dezvoltării competențelor digitale, propunând mai multe paliere de dezvoltare: *cetățenia digitală* (conștientizarea impactului utilizării tehnologiei digitale asupra bunăstării fizice și psihologice, influența publicității digitale și siguranța/încrederea percepută a site-urilor web), *utilizarea tehnologiei pentru a facilita incluziunea și accesibilitatea* (mobilizarea strategiilor și instrumentelor digitale pentru a răspunde diferitelor nevoi și de a depăși barierele); *valorificarea competențelor digitale în dezvoltarea personală și profesională* (utilizarea tehnologiei digitale pentru a dobândi, menține și dezvolta abilități de utilizare a acesteia în viața profesională actuală sau viitoare); *creativitatea și inovația în utilizarea tehnologiei* (utilizarea gândirii critice pentru a evalua conținutul digital înainte de a-l utiliza). Principalele *obiective* ale strategiei sunt: un sistem de educație flexibil, digitalizat, adaptabil, de calitate, capabil să răspundă provocărilor și să genereze schimbarea; cetățeni activi, bine integrați pe piața muncii din perspectiva utilizării tehnologiilor digitale; creștere economică sustenabilă, bazată pe meserii ale viitorului; oportunități de dezvoltare digitală în domeniul educației și formării profesionale pentru o societate digitală și o economie verde; consolidarea rezilienței și predictibilitatea funcțională a sistemului de educație în era digitală.

Țintele strategiei „Smart Edu” în perioada 2021-2027 sunt:

* alfabetizarea digitală a 90% din populația României;
* infrastructură și resurse tehnologice adaptate pentru toate unitățile de învățământ din România;
* inserție de succes pe piața muncii pentru 82% din populația de vârstă 20-34 de ani formată pentru meserii emergente.

Prin cele două axe prioritare: *axa prioritară I* - Competențe digitale relevante pentru transformarea digitală și *axa prioritară II* - Ecosistem digital de educație și formare, de înaltă performanță, aduc în prim plan transformarea digitală și transformarea verde.

Curriculumul școlar pentru meserii emergente include domenii precum: cercetare-dezvoltare-inovare; economie digitală; transformare digitală și munca – locurile de muncă; transformarea digitală și capitalul uman. O parte importantă în îmbunătățirea alfabetizării digitale se referă la educația digitală pe tot parcursul vieții. *„Digital Economy and Society Document”* Index Report 2020 - Human Capital (DESI), prezenta că un numai un procent de 35% dintre români au competențe de bază în utilizarea tehnologiilor digitale, fiind pe locul 26, înaintea Bulgariei (31%), media europeană fiind de 61%.

Deși au fost emise și elaborate mai multe rapoarte în ceea ce privește abordarea și aprobarea cadrului digital încă există lacune în ceea ce privește abordarea eficientă a acestor măsuri.

La nivel național, aceste lacune pot fi observate în procent semnificativ mai mare decât la nivel european. În anul 2019, conform Eurostat, România se afla pe primul loc în Uniunea Europeană în ceea ce privește lipsa competențelor, un procent de 43% dintre românii cu vârste între 16-74 de ani aveau competențe digitale reduse, Bulgaria situându-se pe locul al doilea cu un procent de 38%. Clasamentul se menținea și în ceea ce privește deținerea abilităților digitale superioare, doar 10% din populație deținând astfel de competențe. La nivel europeană, datele Eurostat, în 2019 arătau că patru din cinci tineri (80%) cu vârste cuprinse între 16 și 24 de ani în Uniunea Europeană (UE) aveau abilități digitale de bază sau peste acestea. În comparație cu datele de la nivel europeană, doar 56% dintre tinerii din România aveau competențe digitale de bază sau peste nivelul de bază (Eurostat, 2019). Conform raportului Eurostat din anul 2019, procentul persoanelor care nu au utilizat internetul în ultimele 3 luni era de 26%, în scădere față de anul 2015 când era 44%. În ceea ce privește procentul persoanelor care nu au utilizat internetul, România se află pe locul doi cu un procent de 32%. Indicele economiei și societății digitale (DESI) pentru 2020 a clasat România pe locul 26 din cele 28 de state membre ale UE, cu toate că la nivel național se înregistrează rezultate bune în ceea ce privește conectivitatea, în special în mediul urban. România a înregistrat o performanță slabă în patru din cele cinci dimensiuni DESI măsurate, în ceea ce privește digitalizarea întreprinderilor, serviciile publice digitale și competențele digitale. În același sens, datele oferite de DESI arătau că România ocupă penultima poziție dintre Statele Europene la utilizarea regulată a Internetului, numai 28% din populație folosind Internetul cel puțin o dată pe săptămână, față de media europeană de peste 80%. Un procent de 17% din populație nu au utilizat niciodată Internetul, România plasându-se pe locul al cincilea, la 8 procente față de media UE de 9% și la 15 procente de Danemarca și Suedia Danemarca, Suedia, Olanda (cu peste 95%) . România se află pe ultimul loc în UE la capitolul servicii publice digitale, fiind singura țară cu un scor de sub 50%, față de media UE de peste 70% și aproape 90% în Estonia. În relație cu sectorul de afaceri, gradul în care serviciile publice pentru întreprinderi sunt interoperabile și funcționează transfrontalier este de sub 70% în România (ultima din UE), față de media europeană de peste 80% și de 100% din Danemarca și Estonia.

În sectorul educațional, accesul la tehnologii digitale și utilizarea lor pot contribui la reducerea decalajului la învățătură dintre elevii care provin din medii socio-economice favorizate și cei din medii defavorizate. Cu toate că accesul la internet a crescut semnificativ în ultimii ani, utilizarea tehnologiei în scopuri educative nu a urmat îndeaproape schimbările care au avut loc în plan digital – o mare parte din școlile primare și secundare nu dispun de conexiuni în bandă largă la internet și nu toate cadrele didactice au competențele digitale și încrederea de a utiliza instrumentele digitale în activitatea de predare – învățare - evaluare (Strategia privind digitalizarea educației din România”, Ministerul Educației și Cercetării, 2021). În acest context, raportul Eurydice „Educația digitala în școlile din Europa”, 2018-2019, elaborat de Comisia Europeană subliniază că din cauza digitalizării continue și tot mai extinse din societate, strategiile și politicile devină rapid depășite, țările europene fiind nevoite să revizuiască și să elaboreze în continuu noi politici și măsuri strategice pentru a răspunde noilor cerințe legate de o educație digitală de calitate.

În privința îmbunătățirii competențelor digitale ale cetățenilor și pentru aprofundarea procesului de digitalizare a întreprinderilor și a sectorului public, ultimul raport al DESI arată că statele membre ale UE ar trebui ar trebuie să facă eforturi pentru alocarea unui spectru 5G.

Analiza studiilor efectuate în ceea ce privește îmbunătățirea alfabetizării digitale la nivel național, evidențiază lipsa unei perspective în acest sens, dar și a unor programe și politici guvernamentale, în aceeași măsură putând fi vorba și de o lipsă a culturii digitalizate, sau de o obișnuită manifestată greu în anumite medii defavorizate (abia în anul 2020 fiind elaborată o strategie privind digitalizarea educației din România). Lipsa unor perspective în domeniu și a unei strategii a fost semnalată de Comisia Europeană, care în raportul DESI pentru România 2020 preciza că „măsura în care România a realizat angajamentele prevăzute în strategie (Strategia Națională privind Agenda Digitală pentru România 2020 – n.n.) este necunoscută; de asemenea, nu este clar dacă România are în plan să evalueze punerea în aplicare a strategiei și dacă intenționează să prezinte un raport privind situația actuală” (Raportul Eurydice „Educația digitala în școlile din Europa” 2018-2019, European Commision). Paradigma de la care s-a pornit în POCU Incluziune a avut la bază principiul incluziunii și integrării sociale, precum și îmbunătățirii situației din comunitățile vulnerabile. Luând în considerare, datele și statisticile în ceea ce privește situația la nivel național se prevede adoptarea unei Strategii Naționale în ceea ce privește digitalizarea României și adoptarea unor politici guvernamentale.

În cadrul articolului „Staying connected: the impact of digital exclusion on people living on low-incomes and the community organisations that support them” este prezentată importanța digitalizării în obținerea locurilor de muncă și nivelului de trai. Prezența alfabetizării, precum și lipsa competențelor digitale este văzută ca fiind una dintre principalele bariere în calea angajamentului pentru persoanele care trăiesc în condiții reduse de trai (Canberra, 2016).

Articolul „A digital inclusion: Empowering all Australians” prezintă dezvoltarea abilităților digitale și înțelegerea tehnologiei ca un proces necesar și continuu pentru menținerea economică și angajamentului social . Pe măsură ce tehnologia avansează, aceasta are un impact direct asupra locului de muncă și aduce în prim plan o educație digitală continuă. Acest aspect poate reprezenta o barieră semnificativă în calea accesului și menținerii locului de muncă, în special pentru oamenii care au rămas fără loc de muncă, sau care au oportunități educaționale limitate și posibilități reduse de învățate, care se pot adapta într-un ritm mai greoi la un anumit nivel de dezvoltare al tehnologiei
(Walton, P, Kop, T, Spriggs, D, Fitzgerald, B, 2013).

Mason, C, O'Brien-McInally, B & Dane, S în articolul „High-level stakeholders' insights on readying Australia for next generation broadband” aduce în prim plan importanța accesibilității la anumite resurse digitale și tehnologice. Accesibilitatea la anumite resurse digitale mută decalajul digital dincolo de noțiunea de incluziune socială sau economică (pe baza accesului și disponibilității infrastructurii de bază precum internetul), subliniind nevoia directă pentru sprijin și instruire (Mason, C, O'Brien-McInally, B & Dane, S 2014). Studiul subliniază că pentru îmbunătățirea alfabetizării digitale accesul la resurse, dar și instruirea au un rol important, pe acest palier guvernele având un rol important în emiterea de politici care să asigure accesul cetățenilor la resurse digitale și programe de instruire.

# **2. BIBLIOGRAFIE**

Administrația Prezidențială (2016). România Educată, disponibil la http://www.romaniaeducata.eu/

Blossfeld, H. P. et al. (2018). Suveranitatea digitală și educația. Münster: Waxmann Verlag GmbH

Cachia, R. et al. (2010). Creative Learning and Innovative Teaching: Final Report on the Study on Creativity and Innovation in Education in the EU Member States. Luxemburg: Oficiul pentru Publicații al Uniunii Europene

Canberra. C. (2020). Staying connected: the impact of digital exclusion on people living on low-incomes and the community organisations that support them. Commonwealth Australia

Cedefop (2016). The great divide: Digitalisation and digital skill gaps in the EU workforce. #ESJsurvey Insights, No 9. , disponibil pe: http://www.cedefop.europa.eu/files/esj\_insight\_9\_digital\_skills\_final. pdf

Centrul Comun de Cercetare al Comisiei Europene (2020). Cadrul european al competenței digitale pentru cetățeni (DigComp). disponibil la <https://ecdl.ro/uploads/articole/resources/files/Brosura_ECDL_DigComp_RO.pdf>

Council of Europe (2020). Communication From The Commission To The European Parliament, The Council, The European Economic And Social Committee And The Committee Of The Regions on achieving the European Education Area by. disponibil la <https://ec.europa.eu/education/sites/default/files/document-library-docs/eea-factsheet-sept2020_en.pdf>

European Commission (ianuarie 2018). Planul de acțiune privind educația digitală

European Commision (2019). Raportul Eurydice „Educația digitala în școlile din Europa”

European Commission (2020). Indicele economiei și societății digitale (DESI), disponibil la https://ec.europa.eu/romania/news/20200611\_raport\_rezilienta\_digitala\_ro

European Commission (iulie 2020). European Skills Agenda for Sustainable Competitiveness, Social Fairness and Resilience

European Commission (2020). Resetting education and training for the digital age”. disponibil la Digital education action plan (update) (europa.eu)

European Commission (2020). The Pact for Skills. disponibil la <https://ec.europa.eu/social/main.jsp?catId=1517&langId=en>

European Commission (2020). Comunicare A Comisiei Către Parlamentul European, Consiliul European, Consiliu, Banca Centrală Europeană Și Eurogrup, Bruxelles

Eurostat (2019). disponil la <https://ec.europa.eu/eurostat/news/themes-in-the-spotlight/european-statistics-day-2019>

EUROSTAT (2021) indicator EDAT\_LFSE\_14, disponibil la <https://appsso.eurostat.ec.europa.eu/nui/show.do?dataset=edat_lfse_14&lang=en>

EUROSTAT (2021) indicator EDAT\_LFSE\_35, disponibil la

<http://appsso.eurostat.ec.europa.eu/nui/show.do?dataset=edat_lfse_35&lang=en>

Lyons, Zucchetti, Kass-Hanna, Cobo (2019). The Future Of Work And Education For The Digital Age Bridging the Gap Between Digital Skills and Employability for Vulnerable Populations.

Ghidul Solicitantului POCU

Manualul Beneficiarului POCU

Ministerul Educației și Cercetării (2020). Strategia privind digitalizarea educației din România. București

Walton, P, Kop, T, Spriggs, D, Fitzgerald, B. (2013). A digital inclusion: Empowering all Australians